JR วิ่งยาว 3 วันพุ่ง 5% เก็งงบฯไตรมาส 1 ทะลัก 3 เท่าตัว โบรกฯชูเป้า 8.80 บ.
JR วิ่งยาว 3 วันพุ่ง 5% เก็งงบฯไตรมาส 1 ทะลัก 3 เท่าตัว โบรกฯชูเป้า 8.80 บ.
29 เม.ย. 2564

ผู้สื่อข่าวรายงานว่า ราคาหุ้น บริษัท เจ.อาร์.ดับเบิ้ลยู. ยูทิลิตี้ จำกัด (มหาชน) หรือ JR ณ เวลา 10.04 น. อยู่ที่ระดับ 8.45 บาท บวก 0.15 บาท หรือ 1.81% สูงสุดที่ระดับ 8.50 บาท ต่ำสุดที่ระดับ 8.45 บาท ด้วยมูลค่าการซื้อขาย 20.11 ล้านบาท

โดยราคาหุ้น JR ปรับตัวเพิ่มขึ้นมาต่อเนื่องเป็นวันที่ 3 นับตั้งแต่ราคาปิดที่ระดับ 8.05 บาท เมื่อวันที่ 26 เม.ย.64 ซึ่งคิดเป็นการปรับตัวเพิ่มขึ้นมา 0.40 บาท หรือ 4.96%
ด้านบล.ฟินันเซีย ไซรัส ยก JR เป็นหุ้นเด่นในวันนี้ พร้อมแนะนำ “ซื้อ” ราคาเป้าหมาย 8.80 บาท คาดกำไรไตรมาส 1/64 จะเร่งตัวขึ้นอย่างก้าวกระโดด 96% จากไตรมาสก่อน และเพิ่มขึ้น 350% จากปีก่อน และจะเร่งขึ้นจากไตรมาสก่อน และปีก่อนในทุกๆไตรมาสของปี 2564
พร้อมกันนี้ คาดกำไรปี 2564 ยกฐานแรง +229% จากปีก่อน และมีโอกาสได้เงินเพิ่มโดยเฉพาะโครงการใหญ่อย่างการเปลี่ยนสายไฟฟ้าอากาศเป็นใต้ดินแนวรถไฟฟ้าเหลือง-ชมพูเฟส 2 วงเงินราว 7 พันล้านบาท หนุน Backlog พุ่งทะลุ 1 หมื่นล้านบาท